stanford-oval/wikipedia huggingface dataset:
יעקב איש כפר נבוריא
מדרשותיו

נראה שדרש בעיקר בערים בעלות אוכלוסייה מעורבת כמו צור וקיסריה. ישנן מספר דרשות ידועות בשמו:
”יעקב איש כפר נבוראי הורה בצור: דגים טעונין שחיטה.” כששמע ר' חגי רבו על דרשתו זו, אמר לו: "חבוט חבטך, רצוף רצפך, דהיא טבא לאולפנא." היינו הורה שחייב מלקות. הוראה זו עומדת בניגוד להלכה לפיה חייבים בשחיטה רק חיות, בהמות ועופות.
”יעקב איש כפר נבוראי הורה בצור: מותר למול בנה של עבודת כוכבים בשבת.” גם על כך מחה ר' חגי והורה להלקותו. עניין זה של ברית מילה בשבת נידון בידי ר' יעקב ור' חגי גם בהקשר אחר בירושלמי. גם הוראה זו עומד בניגוד להלכה, ברית מילה דוחה שבת רק בשל מצוות מילה ביום השמיני, לכן גם ברית מילה של ילד יהודי אינה דוחה שבת כאשר היא מתקיימת שלא ביום השמיני.
”תרגם איש כפר נבוריא חד פסוק בכנישתא מרודתא בקיסרי וקלסוניה רבנן. "הוי אומר לעץ הקיצה" - זה זקן שהוא מתמנה בכסף; "עורי לאבן דומם, הוא יורה" - יודע הוא להורות? בתמיה. "הנה הוא תפוש זהב וכסף" - ולשם כספא אתמני; "וכל רוח אין בקרבו" - לא ידע כלום.” משפט זה שבעטיו זכה איש כפר נבוריא לכך שקילסוהו חכמים, מתפרש ככל הנראה כמחאה על כך שממנים דיינים בכסף.
פירש את הפסוק "לְךָ דֻמִיָּה תְהִלָּה" ”סמא דכולה משתוקא [מבחר כל הסממנין היא השתיקה - רש"י], ואפילו למרגליתא דלית לה טימי, כל מה דאת משבח לה את פגים לה”. כלומר: כל שבח שתשבח בו את הבורא, מאחר שאין בו קצה קצהו של שבחו המלא, הרי הוא פוגם בשבחו ולכן עדיפה השתיקה.
מינות

במקום אחד במדרש קהלת רבה דורש רבי איסי דקיסרין את הפסוק "טוֹב לִפְנֵי הָאֱלֹהִים יִמָּלֵט מִמֶּנָּה וְחוֹטֵא יִלָּכֶד בָּהּ" על רשימה של אנשים שונים שנכשלו במינות לעומת אלה שניצלו ממנה:
”רבי איסי פתר קרייה [הסביר את הפסוק] במינין: טוב לפני האלהים זה רבי אליעזר, וחוטא ילכד בה זה יעקב איש כפר נבוריא” זוהי ההתייחסות היחידה אליו כאל "מין" ובמקורות מאוחרים יותר הוא אף מתואר כצדיק.
המונח "מינות" רומז לכאורה לכך שהשתייך, או נחשד כמי שהשתייך, לכת היהודים-נוצרים. מגדילה את החשד העובדה שברשימה נזכרים גם יעקב איש כפר סכניא, שהיה נוצרי ידוע, ואנשי כפר נחום. הערים שפעל בהן, צור וקיסריה, אכן נודעו כערים בעייתיות בעלות אוכלוסייה מעורבת יהודית-פגאנית-נוצרית, שהשפעת הנוצרים בהן הייתה רבה, ונזכרות בספרות חז"ל בעיות הלכתיות רבות שעלו בהן. לדעת עודד עיר שי, בשתי הדרשות ההלכתיות שלו, שבגינן הותקף בידי רבי חגי, אכן ניכרים סימנים של זיקה לנצרות: קיום ברית מילה בשבת הותקף רבות בידי הנוצרים, ודרישה לקיום שחיטה בדגים, שלא הייתה מקובלת בחז"ל, אך ידועה מן ההלכה הכיתתית דוגמת ברית דמשק, שבעצמה בעלת זיקה לכיתות הנוצריות.
אולם, ראובן קיפרווסר במהדורה המדעית של קהלת רבה, הראה כי הדברים מבוססים על טעות בנוסח המדרש, והדרשה המקורית התייחסה ליעקב איש כפר סכניא, הידוע כיהודי-נוצרי מזמנו של רבי אליעזר, ולא ליעקב איש כפר נבוריא שחי בתקופה מאוחרת יותר.
קברו

מקום קבורתו עולה לראשונה בתיאור מאוחר מזמנו של יעקב איש כפר נבוריא, בספר "תוצאות ארץ ישראל" (שנת 1270 לערך) הטוען כי נקבר ביישוב נבוריה.
”ומשם הלכנו לנבורתין, וסמוך לעמק בשיפוע ההר סמוך למסילה צדיק אחד, ויש אומרים כי הוא ר' יעקב דמן נבוריא”
קברו מתואר גם במגילת פירנצה מהמאה ה-14 (או ה-13), לצד קברו של רבי אלעזר המודעי.
לקריאה נוספת

עודד עיר-שי, "יעקב איש כפר נבוריא – חכם שנכשל במינות", מחקרי ירושלים במחשבת ישראל ב [ב], טבת תשמ"ג, עמ' 153–168 (המאמר זמין לצפייה במאגר JSTOR לאחר הרשמה).
ילדים אלמונים

| --- | --- |

 
 ספרי הסדרה
 הסליק במעמקי המערה בריחה לילית ממחנה עתלית אש בבתי המלאכה פצוע ושמו יפתח חבלה באישון לילה תחנת שידור חשאית שני בני ערובה פריצה לכלא עכו היה ראדאר ואיננו קמה מדינת ישראל
 מידע כללי
 מאת:  גלילה רון־פדר-עמית
 איורים:  שלום בסקין
 שפת המקור:  עברית
 הוצאה
 הוצאה:  הוצאת מלוא
 תאריך הוצאה:  1972–1977
 סדרה
 מספר ספרים:  11
ילדים אלמונים היא סדרת ספרים שכתבה סופרת הילדים גלילה רון־פדר-עמית. הסדרה יצאה לאור בין השנים 1972–1977 בהוצאת מלוא, וכללה עשרה ספרים המתארים את קורותיהם של קבוצת בנים ובנות מילדי חיפה, המסייעת ללוחמי המחתרות בתקופת המאבק בשלטון המנדט בריטי. עלילת הספרים דמיונית, אך חלקם מבוססים על אירועים אמיתיים שהתרחשו באזור חיפה, כגון: פריצת מחנה עתלית, ההתקפה על בתי המלאכה של הרכבת, פיצוץ תחנות הרדאר, הפריצה לכלא עכו.
בשנת 2014 החלה הוצאת מודן להוציא את ספרי הסדרה במהדורה חדשה.
ספרי הסדרה

הסליק במעמקי המערה, הוצאת מלוא, 133 עמודים, 1972. הוצאת מודן, 167 עמודים, 2014.
בריחה לילית ממחנה עתלית, הוצאת מלוא, 186 עמודים, 1972. הוצאת מודן, 148 עמודים, 2014.
אש בבתי המלאכה, הוצאת מלוא, 109 עמודים, 1973. הוצאת מודן, 153 עמודים, 2014.
פצוע ושמו יפתח, הוצאת מלוא, 135 עמודים, 1973. הוצאת מודן, 184 עמודים, 2016.
חבלה באישון לילה, הוצאת מלוא, 120 עמודים, 1973. הוצאת מודן, 160 עמודים, 2017.
תחנת שידור חשאית, הוצאת מלוא, 122 עמודים, 1973. הוצאת מודן, 166 עמודים, 2018.
שני בני ערובה, הוצאת מלוא, 124 עמודים, 1975.
פריצה לכלא עכו, הוצאת מלוא, 102 עמודים, 1976.
היה ראדאר ואיננו, הוצאת מלוא, 100 עמודים, 1977.
קמה מדינת ישראל, הוצאת מלוא, 96 עמודים, 1977.
יש גם ימים כאלה...

| --- | --- |

 מידע כללי
 מאת:  בראדלי טרבור גריב
 שפת המקור:  אנגלית
 סוגה:  הומור
 הוצאה
 תאריך הוצאה:  2000
 מספר עמודים:  102
 הוצאה בעברית
 הוצאה:  הוצאת מטר
 תאריך:  2002
 תרגום:  אירית ארב
 קישורים חיצוניים
 הספרייה הלאומית:  002727009, 002236048
יש גם ימים כאלה... – רעיונות לשיפור מצב-הרוח (באנגלית: The Blue Day Book) הוא ספר הומוריסטי שנכתב על ידי הסופר האוסטרלי בראדלי טרבור גריב בשנת 2000. הספר זכה להצלחה גדולה ונמכר בעיקר בקטגוריית ספרי המתנות.
הספר בא לעודד את הקורא ולתת לו טיפים לחיים וסיבות לשמוח, אשר מוצגים בדרך בלתי שגרתית: כל עמוד בספר מכיל משפט אחד בלבד, ומלווה בתצלום של בעל חיים כלשהו. כל עשרות התצלומים המופיעים בספר הם צילומים מאוד מיוחדים, אשר "תפסו" את בעל החיים בתנוחה ובזווית בלתי שגרתיים, לדוגמה: דוב המכסה את פניו ונראה כאילו הוא בוכה, חתלתול הנתלה על ענף של עץ ונאחז בציפורניו כדי לא ליפול, פינגווין אשר מועד ומחליק על הקרח וכדומה. כל צילום כזה בא לתאר את המשפט שנכתב באותו עמוד, ולמעשה בא לתאר מצב אנושי או רגש אנושי כלשהו. השילוב של המשפט הכתוב עם התמונה הבלתי רגילה מעוררים צחוק, וצחוק זה הוא למעשה זה אשר מעודד את הקורא.
על הכריכה הקדמית של הספר מופיע צילום של צפרדע עם מבט עגום בעיניה- זהו בעצם הקורא העצוב. בכריכה האחורית מופיעה אותה צפרדע, אלא שהפעם היא מחייכת.
גריב ניסה להוציא לאור את הספר ונדחה חמש פעמים, ורק בפעם השישית זכה לפרסם את יצירתו. הספר תורגם לעברית על ידי אירית ארב והובא לדפוס בישראל בשנת 2002.
יחסי מלזיה–צרפת

| יחסי מלזיה–צרפת |
| --- | --- |
מלזיה: צרפת


מלזיה: צרפת
שטח (בקילומטר רבוע)
329,847: 643,801
אוכלוסייה
35,663,114: 66,574,294
תמ"ג (במיליוני דולרים)
399,649: 3,030,904
תמ"ג לנפש (בדולרים)
11,206: 45,527
משטר
פדרציה: דמוקרטיה נשיאותית

יחסי מלזיה–צרפת הם היחסים הדיפלומטיים שבין הרפובליקה הצרפתית לבין פדרציית מלזיה.
היסטוריה

היחסים בין המדינות החלו לאחר הכרזת העצמאות של פדרציית מלזיה ב-1957. שגריר מלזיה בצרפת ביקר בפריז בשנת 1959. במהלך כהונות ז'אק שיראק ומהתיר מוחמד, היחסים בין המדינות השתפרו משמעותית במיוחד בתחומי הכלכלה, הפוליטיקה ועוד.
מאז שנות ה-60 של המאה ה-20 העניקה ממשלת צרפת מענקים ומלגות לסטודנטים מלזים בעיקר בתחומי המדע והטכנולוגיה. בעוד שבמלזיה, כ-100 סטודנטים צרפתיים לומדים במלזיה מדי שנה.
צרפת היא אחת מהשותפים הצבאיים הגדולים והעיקריים של מלזיה. צרפת מספקת מדי שנה אספקת ציוד צבאי ושירותים ביטחוניים למלזיה. מאז שנות ה-90 של המאה ה-20, תעשיות צרפתיות החלו לשתף פעולה עם שותפותיהן המלזיות. בשנת 2002, צרפת בנתה שתי ספינות שנשלחו למלזיה ב-2009.
יחסים כלכליים

צרפת ומלזיה מקיימות שיתוף פעולה מסחרי וכלכלי:
בשנת 2014, שווי הסחורה שיוצאה ממלזיה לצרפת הגיעה לסך 2.39 מיליארד דולר אמריקאי והיא כללה בעיקר מעגלים חשמליים, טלפונים, מזגנים, מחשבים ומוצרי חשמל אחרים ועוד. באותה שנה, שווי הסחורה שיוצאה מצרפת למלזיה הגיעה לסך 3.62 מיליארד דולר אמריקאי והיא כללה בעיקר מטוסים, מסוקים, חלליות, גומי, מעגלים חשמליים ועוד.
בשנת 2015, שווי הסחורה שיוצאה ממלזיה לצרפת הגיעה לסך 2.22 מיליארד דולר אמריקאי והיא כללה בעיקר טלפונים, מחשבים, מעגלים חשמליים, שמן דקלים ועוד. באותה שנה, שווי הסחורה שיוצאה מצרפת למלזיה הגיעה לסך 1.88 מיליארד דולר אמריקאי והיא כללה בעיקר מעגלים חשמליים, כלי רכב, מסוקים, מטוסים ועוד.
ייצוג

מלזיה מיוצגת בצרפת על ידי שגרירות בפריז, בירת צרפת.
צרפת מיוצגת במלזיה על ידי שגרירות ומחלקה בקואלה לומפור, בירת מלזיה.
ילדים גדולים (אלבום)

ילדים גדולים הוא האלבום השני של המוזיקאי והזמר הישראלי אבי מסיקה, שיצא ב-14 בספטמבר 2004. באלבום לקח מסיקה להיטי ילדות והפך אותם, בשיתוף פעולה עם אמנים נוספים (שי 360, שורטי, דנידין, ניקי גולדשטיין, כלא 6, רון שלום ואחרים), לשירי היפ הופ. האלבום משלב את הטקסטים המקוריים עם טקסט בסגנון ראפ בביט היפ הופ.
שירי האלבום

| מס' | שם | מילים | לחן | משך |
| --- | --- | --- | --- | --- |
| 1. | נילס הולגרסון  |   |   |   |
| 2. | דובי דוברמן  |   |   |   |
| 3. | הלב  |   |   |   |
| 4. | פינוקיו  |   |   |   |
| 5. | הבית של פיסטוק  |   |   |   |
| 6. | ריצ' רץ'  |   |   |   |
| 7. | קישקשתא (מה פתאום)  |   |   |   |
| 8. | זה לא קשה  |   |   |   |
| 9. | אבל אני (לפעמים אני עצוב ולפעמים שמח)  |   |   |   |
| 10. | שכונת חיים  |   |   |   |
| 11. | קישקשתא (סקיט)  |   |   |   |
יחסי טובאלו–צ'ילה

| יחסי טובאלו–צ'ילה |
| --- | --- |
טובאלו: צ'ילה


טובאלו: צ'ילה
שטח (בקילומטר רבוע)
26: 756,102
אוכלוסייה
9,607: 19,788,712
תמ"ג (במיליוני דולרים)
62.3: 335,533
תמ"ג לנפש (בדולרים)
6,483: 16,956
משטר
מונרכיה חוקתית: רפובליקה דמוקרטית

יחסי טובאלו–צ'ילה הם היחסים הדיפלומטיים הרשמיים שבין טובאלו לבין הרפובליקה של צ'ילה.
היסטוריה

היחסים הדיפלומטיים הרשמיים שבין טובאלו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין טובאלו לצ'ילה כוננו באופן רשמי ב-30 ביולי 1980.
אזרחי צ'ילה שרוצים להיכנס, לבקר ולשהות בטובאלו אינם זקוקים לאשרה מראש על מנת לעשות כן (אם כי יצטרכו להנפיק אחת בשדה התעופה) והם יכולים לעשות זאת באופן חופשי למשך חודש אחד. לעומת זאת, אזרחי טובאלו שרוצים להיכנס, לבקר ולשהות בצ'ילה זקוקים לאשרה על מנת לעשות כן.
נציגויות דיפלומטיות

צ'ילה אינה מיוצגת בטובאלו, הן בדרג השגרירות והן בדרג הקונסולרי. צ'ילה האמינה את שגרירותה שבולינגטון, בירת ניו זילנד הסמוכה, על טובאלו.
טובאלו אינה מיוצגת בצ'ילה, הן בדרג השגרירות והן בדרג הקונסולרי.
יסוד קורט

יסוד קורט הוא מונח המתאר יסוד המצוי בכמויות קטנות מאוד (קורט משמעו כמות קטנה). במונח נעשה שימוש בתחומים שונים ולכן רשימת יסודות הקורט שונה בהתאם לתחום האמור.
בתזונה - יסודות הקורט, הקרויים גם מיקרומינרלים, הם מינרלים (במובנם הביולוגי, ולא הגאולוגי) חיוניים המהווים 0.01% ממשקל הגוף בלבד, ונחוצים לגוף בכמויות של מספר מיליגרמים ואף פחות ליום. יסודות הקורט הם: ברזל, אבץ, נחושת, מנגן, יוד, כרום, סלניום, מוליבדן, ונדיום וקובלט. בנוסף יש עוד כתשעה יסודות המצויים בכמויות זעירות ביותר בגוף האדם והקרויים יסודות מיני קורט (micronutrient, Ultra trace elements).
בגאולוגיה - מתוך כמאה יסודות הקיימים בטבע, מהווים שמונה יסודות בלבד 98% מהמסה של קרום כדור הארץ. שמונה היסודות הם: חמצן, צורן, אלומיניום, ברזל, סידן, נתרן, אשלגן ומגנזיום והם מכונים יסודות ראשיים (Major elements). שאר היסודות המהווים 2% בלבד מכונים יסודות קורט.
הרשימות אינן חופפות. להפך, בעוד שבתזונה נחשב הברזל כיסוד קורט, הוא אינו כזה בגאולוגיה. בעוד שבתזונה מונים כ-18 יסודות קורט ומיני קורט, בגאולוגיה מונים מעל ל-80 יסודות כאלה.
הערות שוליים

↑  בויקימילון
| --- | --- |
בקרת זהויות :  NLI: 987007543837605171  BnF: cb11975502k (data)  GND: 4056595-6  LCCN: sh85136387  NKC: ph126126
טרור בקניה

טרור בקניה במהלך המאה ה-20 וה-21 כלל מספר התקפות משמעותיות. בשנת 1980 הותקף מלון נורפוק בניירובי, שהיה בבעלות יהודית, על ידי מחבלי אש"ף. בשנת 1998 הותקפה שגרירות ארצות הברית בניירובי, ובשנת 2002 הותקף מלון פאראדייז שבבעלות ישראלית במומבסה. בשנת 2013, ארגון הטרור הסומלי א-שבאב ביצע מתקפה בקניון וסטגייט בניירובי, בה נהרגו 67 אנשים. בנוסף לאלו, התרחשו בקניה התקפות טרור רבות נוספות.
רקע

ביולי 1976 איפשר הנשיא ג'ומו קניאטה לכוח של צה"ל לעבור במרחב האווירי של קניה ולתדלק בנמל התעופה הבין-לאומי ג'ומו קניאטה בדרכו לנמל התעופה הבין-לאומי אנטבה באוגנדה, במסגרת מבצע אנטבה לחילוץ בני ערובה. אירוע זה, שנתפס כפעולה לטובת המערב וכסיוע ישראלי, עורר זעם בקרב גורמים אסלאמיים קיצוניים ובעולם הערבי.
אירועים מרכזיים > הפיצוץ בניירובי ורצח ג'יי. אם. קריוקי (1975)

בשנת 1975 התפוצצו לראשונה פצצות בקניה העצמאית. בפברואר של אותה שנה התרחשו שני פיצוצים במרכז ניירובי, מועדון לילה ומשרד נסיעות ליד מלון הילטון. ב-1 במרץ התפוצצה פצצה באוטובוס בניירובי, וגרמה למותם של 30 אנשים. יום לאחר מכן, נעלם ג'יי. אם. קריוקי, מנהיג פוליטי, וגופתו נמצאה מאוחר יותר כשהיא נרצחה. פיצוצים אלו גרמו לפחד רב בעיר, אך החקירות לא הביאו למעצרים.
אירועים מרכזיים > הפיגוע במלון נורפוק (1980)

ב-31 בדצמבר 1980, הותקף מלון נורפוק בניירובי על ידי מחבלים פלסטינים. הפיגוע הביא למותם של 20 אנשים ולפציעתם של 87 נוספים. המתקפה נחשבת כנקמה על תפקיד קניה במבצע אנטבה.
לפי דיווחים על התקרית, סוכנויות ביטחון בינלאומיות בשיתוף עם משטרת קניה זיהו חשוד עיקרי תוך מספר שעות. החשוד זוהה כקדורה מוחמד עבדל אל-חמיד, בן 34 ממרוקו, ונאמר כי הוא התארח במלון נורפוק בניירובי בשבוע האחרון של שנת 1980. אל-חמיד נמצא כששילם עבור חדרו עד ליום השנה החדשה, אך נעלם בצהריים של ה-31 בדצמבר. בזמן שהאורחים במלון נורפוק התכנסו לארוחת ערב של ערב השנה החדשה, הוא כבר היה בדרכו לערב הסעודית.
אירועים מרכזיים > הפיגוע בשגרירות ארצות הברית (1998)

ב-7 באוגוסט 1998, התפוצצו משאיות תופת ליד שגרירויות ארצות הברית בניירובי ובדאר א-סלאם. בפיגוע בניירובי נהרגו 213 אנשים ונפצעו כ-4,000 נוספים. הפיגועים נחשבים לפעולה שביצעו חברי אל-קאעידה, והם הביאו את ארגון הטרור ואת מנהיגו, אוסאמה בן לאדן, לידיעת הציבור האמריקאי..
אירועים מרכזיים > הפיגוע במלון פאראדייז ותקיפת מטוס ארקיע (2002)

ב-28 בנובמבר 2002, הותקף מלון פאראדייז במומבסה על ידי מחבלים שהתפוצצו במקום, הרגו 13 אנשים ופצעו 80 נוספים. באותו זמן נורו שני טילים לעבר מטוס של חברת ארקיע שהמריא משדה התעופה במומבסה, אך לא פגעו בו.
הפיצוץ במלון התרחש זמן קצר לאחר שכ-60 תיירים מישראל ביצעו צ'ק-אין במלון. 13 אנשים נהרגו ו-80 נפצעו בפיצוץ. עשרה מתוך ההרוגים היו קנייתים, תשעה מהם היו עובדי המלון, ורובם היו רקדנים מסורתיים שהגיעו לקבל את פני 140 האורחים שהגיעו מישראל. בנוסף נהרגו שלושה ישראלים, מתוכם שני ילדים. במהלך מבצע שנמשך לאורך כל הלילה, ארבעה מטוסי הרקולס של חיל האוויר הישראלי, עם צוותים של רופאים ופסיכולוגים, הגיעו למומבסה ופינו את התיירים הישראלים.
כמעט במקביל, שני טילי קרקע-אוויר מדגם 9K32 סטרלה-2 שוגרו לעבר מטוס נוסעים חכור נוסף של בואינג 757 בבעלות חברת ארקיע. כשהמריאה מנמל התעופה הבינלאומי מוי. לחברת השכר ארקיע הייתה שירות שבועי קבוע להטיס תיירים בין תל אביב למומבסה.
אירועים מרכזיים > מתקפת אל-שבאב (2012)

מאז אוקטובר 2011, לאחר שיתוף פעולה צבאי בין קניה וסומליה נגד ארגון אל-שבאב, התרחשו בקניה מספר פיגועים המיוחסים לארגון כפעולות נקמה. מתקפות אלו כללו פיגועי רימונים ומטעני חבלה, שהביאו למותם של עשרות ופציעתם של מאות.
אירועים מרכזיים > הפיגוע בקניון וסטגייט (2013)

ב-21 בספטמבר 2013, חמושים הקשורים לארגון אל-שבאב פתחו בירי בקניון וסטגייט בניירובי. במתקפה נהרגו לפחות 67 אנשים.
אירועים מרכזיים > מתקפות מפקטוני (2014)

בין ה-15 ל-17 ביוני 2014, נהרגו למעלה מ-60 אנשים במתקפות שהתרחשו במפקטוני וסביבתה, במחוז לאמו שבקניה. ארגון הטרור אל-שבאב קיבל אחריות על המתקפות, אך נשיא קניה, אוהורו קנייטה, טען כי המתקפות אורגנו על ידי פוליטיקאים מקומיים עם קשרים לרשתות פשע מאורגן. כתבים מהאזור העלו השערות כי המתקפות היו ממונעות משנאה אתנית או דתית, או כנקמה על השתלטות על אדמות.
ב-15 ביוני 2014, כ-50 חמושים רעולי פנים חטפו רכב מסחרי ותקפו תחנת משטרה בעיירה מפקטוני, שרוב אוכלוסייתה נוצרית. בנוסף, הציתו החמושים בתי מלון, מסעדות ומבני ממשל. לפי הדיווחים, לפחות 53 אנשים נהרגו במהלך המתקפה, ושמונה נוספים נחשבו כנעדרים נכון ל-18 ביוני. רוב הקורבנות הקנייתים היו בני שבט הקיקויו.
ב-22 בנובמבר 2014, הוצאו להורג 28 נוסעים באוטובוס באזור עומר ג'ילו שבמחוז מנדארה בצפון-מזרח קניה. לפי הדיווחים, האוטובוס נחטף על ידי חברים בארגון אל-שבאב, שהזדהו והרגו את הנוסעים הלא-מוסלמים. עשרה ימים לאחר מכן, בשעות הבוקר המוקדמות של 2 בדצמבר, התבצע פיגוע נוסף בו נהרגו 36 אנשים במחצבה בקורומיי, באותו המחוז.
אירועים מרכזיים > הטבח באוניברסיטת גאריסה (2015)

באפריל 2015, תקפו חמושים את מכללת אוניברסיטת גאריסה ורצחו 148 איש. התוקפים הצהירו שהם שייכים לארגון א-שבאב ופעלו כנקמה על נוכחות לא-מוסלמית בשטח מוסלמי.
אירועים מרכזיים > מתקפת קומפלקס דוסיטD2 בניירובי (2019)

ב-15 בינואר 2019, חמושים תקפו את קומפלקס דוסיטD2 בניירובי, והרגו 21 אנשים ופצעו נוספים, לפני שנוטרלו על ידי כוחות הביטחון הקנייתיים.
אירועים מרכזיים > המתקפה על בסיס סימבה (2020)

ב-5 בינואר 2020, תקף ארגון אל-שבאב את הבסיס הצבאי "סימבה" בקניה, השמיד מספר כלי רכב ומטוסים, והרג שלושה אמריקאים. לאחר כשעה של לחימה, חוסלו חמשת התוקפים והוסגרו חמישה נוספים.
הערות שוליים

↑  Kenya and the Global War on Terror
↑  Kiruga, Morris (15 בספטמבר 2013). "20 killed in bomb attack on Norfolk". Daily Nation. נבדק ב-23 בספטמבר 2014. {{cite web}}:  (עזרה)
↑    Aislinn Laing, ‏Nairobi assault: Kenyan terrorist attacks since 1980, The Telegraph, 21 September 2013
↑  "AROUND THE WORLD; Kenya Hunts for Suspect in Fatal Hotel Bombing". The New York Times. 1981-01-03. ISSN 0362-4331. נבדק ב-2016-10-01.
↑  "24-Hour Room Service - The Norfolk, Nairobi, Kenya". The Independent (באנגלית בריטית). 2009-04-18. נבדק ב-2016-10-01.
↑  Torchia, Christopher (19 באוקטובר 2013). "Kenya mall attack echoes 1980 hotel bombing". Associated Press. נבדק ב-19 באוקטובר 2013. {{cite news}}:  (עזרה)
↑  Jesse Nathanael Aliganga (אורכב 03.03.2016 בארכיון Wayback Machine)
↑  "Fil-Am hero guard killed in Nairobi". highbeam.com. אורכב מ-המקור ב-2012-11-02.
↑  Israel evacuates tourists from Kenya. BBC News (29 November 2002).
↑  Aronson, Samuel L. (Fall 2013). "Kenya and the Global War on Terror: Neglecting History and Geopolitics in Approaches to Counterterrorism". African Journal of Criminology and Justice Studies. 7 (1 & 2). ISSN 1554-3897. ארכיון (PDF) מ-4 בינואר 2014. נבדק ב-4 במרץ 2024. {{cite journal}}:  (עזרה)
↑  "Kenya's Westgate shopping mall reopens after tragedy". BBC News (באנגלית בריטית). 2015-07-18. נבדק ב-2016-10-01.
↑  "Terror in Westgate mall: the full story of the attacks that devastated Kenya". The Guardian. 4 באוקטובר 2013. אורכב מ-המקור ב-10 באפריל 2016. {{cite news}}:  (עזרה)
↑  "Unidentified gunmen hit hotels, petrol, police station at Kenya's coast: police". Reuters. 16 ביוני 2014. {{cite web}}:  (עזרה)
↑  "Kenya attacks: Al-Shabab raid village near Mpeketoni". BBC News. 17 ביוני 2014. נבדק ב-17 ביוני 2014. {{cite web}}:  (עזרה)
↑  "Kenya attack: Five suspects shot dead near Mpeketoni". BBC News. 19 ביוני 2014. נבדק ב-19 ביוני 2014. {{cite web}}:  (עזרה)
↑  "Al-Shabaab dampens Kenyatta's ICC victory". 20 בינואר 2015. {{cite web}}:  (עזרה)
↑  "Gunmen kill 28 in morning of terror". 2 ביולי 2020. {{cite web}}:  (עזרה)
↑  "Nearly 150 dead in Al-Shabaab school attack, Kenyan officials say". Fox News Channel. אורכב מ-המקור ב-4 באפריל 2015. נבדק ב-2 באפריל 2015. {{cite news}}:  (עזרה)
↑  "Anatomy of terrorist attack on DusitD2 hotel". Daily Nation. נבדק ב-2019-02-05.
↑  "1 U.S. Serviceperson, 2 Contractors Dead, 6 Planes Struck, Including Rare Spy Plane, In Kenya Attack (Updated)". The Drive. 5 בינואר 2020. נבדק ב-19 באוגוסט 2021. {{cite news}}:  (עזרה)
תוצאות הפיגוע בשגרירות ארצות הברית בניירובי
דוגמה למערכת טילי קרקע-אוויר 9K32 סטרלה-2 כפי שנורה לעבר מטוס הבואינג 757 במהלך ההמראה
יום הזיכרון לקורבנות הדיכוי הפוליטי

| --- | --- |

 מדינה:  רוסיה 
 סוג:  חג 
 מועד
 תאריך:  30 באוקטובר
 
סלע סולובטסקי - סלע ממחנה הריכוז הסובייטי סולוסקי מול מטה הקג"ב המשמש אנדרטת זיכרון לקורבנות דיכוי הפוליטי בברית המועצות
יום הזיכרון לקורבנות הדיכוי הפוליטי (רוסית: День памяти жертв политических репрессий), הוא יום זיכרון שנתי לקורבנות הרדיפות והדיכוי של המשטר הסובייטי בברית המועצות. ארגון זכויות האדם ממוריאל עמד מאחורי היוזמה לקיום יום הזיכרון.
התאריך 30 באוקטובר נבחר לציון שביתת הרעב שהחלה באותו ביום בשנת 1974 בגולאג מורדוביה, במחאה על היחס הלא אנושי לאסירים.
היום מצוין ברחבי המדינות הסובייטיות לשעבר החל משנת 1991, חוץ מאשר באוקראינה אשר מציינת יום דומה בחודש מאי.
יחסי טובאלו–יפן

| יחסי טובאלו–יפן |
| --- | --- |
טובאלו: יפן


טובאלו: יפן
שטח (בקילומטר רבוע)
26: 377,915
אוכלוסייה
9,607: 123,588,993
תמ"ג (במיליוני דולרים)
62.3: 4,212,945
תמ"ג לנפש (בדולרים)
6,483: 34,088
משטר
מונרכיה חוקתית

ראש ממשלת יפן יאסואו פוקודה נפגש בטוקיו עם ראש ממשלת טובאלו אפיסיי ילמיה (אנ'), ‏2007
יחסי טובאלו–יפן הם היחסים הדיפלומטיים בין טובאלו לבין יפן. שתי המדינות כוננו יחסים דיפלומטיים רשמיים בשנת 1979, כשנה לאחר עצמאותה של טובאלו.
נציגויות דיפלומטיות

טובאלו לא מיוצגת ביפן הן בדרג השגרירות והן בדרג הקונסולרי.
יפן איננה מיוצגת בטובאלו הן בדרג השגרירות והן בדרג הקונסולרי. יפן האמינה את שגרירותה שבסובה, בירת פיג'י, על טובאלו.
סחר

יפן היא אחת מספקיות הסיוע הגדולות ביותר של טובאלו. יפן תרמה לטובאלו את ה"מאנו פולאו", ספינה בגודל של 50 מטרים; בשנת 2015 ממשלת יפן תרמה לטובאלו ספינת נוסעים בעלת קיבולת של 380 נוסעים.
בשנת 2011, בעקבות משבר הבצורת אשר פקד את טובאלו באותה השנה, סיפקה ממשלת יפן לטובאלו שלוש יחידות התפלה וחלקים חדשים לתיקון יחידות ההתפלה הקיימות בטובאלו. בנוסף, יפן מימנה לטובאלו את רכישת מתקן התפלה באמצעות אנרגיה סולארית ושני מפעלי התפלה ניידים.
בשנת 2018 שוויו של הייצוא היפני לטובאלו עמד על 2,230 מיליון ין. באותה השנה, שוויו של הייבוא היפני מטובאלו הסתכם ב-250 מיליון ין.
יפנים בטובאלו

על פי הלשכה היפנית המרכזית לסטטיסטיקה, בשנת 2017 התגורר בטובאלו אזרח יפני אחד.
יחסי מלזיה–צ'כיה

| יחסי מלזיה–צ'כיה |
| --- | --- |
מלזיה: צ'כיה


מלזיה: צ'כיה
שטח (בקילומטר רבוע)
329,847: 78,867
אוכלוסייה
35,663,114: 10,703,802
תמ"ג (במיליוני דולרים)
399,649: 330,858
תמ"ג לנפש (בדולרים)
11,206: 30,910
משטר
מונרכיה חוקתית פדרלית: רפובליקה

שגרירות מלזיה בפראג
יחסי מלזיה-צ'כיה הם היחסים הדיפלומטיים בין מלזיה לבין הרפובליקה הצ'כית. למלזיה שגרירות בצ'כיה, ולצ'כיה שגרירות בקואלה לומפור.
היסטוריה

לאחר כינון היחסים הדיפלומטיים של מלזיה עם ברית המועצות ב-1968, הרחיבה מלזיה את היחסים שלה עם שלל מדינות הגוש הסובייטי ובהן צ'כוסלובקיה. בשנת 2000, סגן ראש ממשלת צ'כיה ביקר במלזיה. ובשנת 2006 ערכו סגן שר החוץ הצ'כי ונשיא הסנאט הצ'כי ביקור רשמי במלזיה.
יחסים כלכליים

היחסים בין שתי המדינות מתפתחים בהצלחה, בעיקר במסחר. מרבית הייצוא ממלזיה כולל מכונות, גומי, קקאו וחשמל, בעוד שעיקר הייצוא מהרפובליקה הצ'כית למלזיה כולל מוצרים הנדסיים, כלי מכונות ומנועים חשמליים.
בשנת 2000 היקף הסחר בין שתי המדינות עמד על למעלה מ-7.7 מיליארד דולר, וחברות צ'כיות מחפשות כיום הזדמנויות להשקעה ובהקמת מפעלים במלזיה. כמה אנשי עסקים מלזיים גם הגיעו לפראג כדי ליצור קשרים עם חברות צ'כיות בעיקר בנושא אנרגיה מתחדשת.
יחסים חינוכיים

בשנת 2000 החלה ממשלת צ'כיה להציע מלגות למלזיים לתארים שניים ושלישיים בכל שנה, ובספטמבר 2006 הגיעה הקבוצה הראשונה של 70 סטודנטים מלזיים והחלו את לימודיהם בנושא תרופות. בעקבות ההצלחה, גדל מספר המחקרים המלזיים בצ'כיה ל-200 בשנת 2008.
נציגויות דיפלומטיות

לרפובליקה הצ'כית שגרירות בקואלה לומפור.
למלזיה שגרירות בפראג.
ראו גם

יחסי מלזיה-קטר
יחסי ישראל–מלזיה
יחסי צ'כיה-רוסיה
יחסי ישראל–צ'כיה
ירג הופמן

ירג הופמן (בגרמנית: Jörg Hoffmann; נולד ב-29 בינואר 1970) הוא שחיין עבר מזרח גרמני וגרמני. אלוף עולם (פרת' 1991), אלוף אירופה 4 פעמים ברציפות (1989, 1991, 1993 ו-1995), שיאן עולם ובעל מדליית ארד אולימפית, במשחה ל-1500 מטר חופשי.
ביוגרפיה

הופמן נולד בעיר שוודט שעל נהר האודר במזרח גרמניה.
הופמן ייצג את מזרח גרמניה באולימפיאדת סיאול (1988) אך לא העפיל למשחי הגמר במשחים בהם השתתף.
ביוגרפיה > אלוף אירופה

באליפות אירופה בשחייה שנערכה ב-1989 בבון שבגרמניה, עדיין ייצג הופמן את מזרח גרמניה, וזכה במדליית זהב במשחה ל-1500 מטר חופשי בתוצאה של 15:01.52 דקות.
שנתיים מאוחר יותר, הפעם במסגרת משלחת גרמניה המאוחדת, הוא הגן על תוארו באליפות אירופה בשחייה שנערכה באתונה שביוון (1991), כשזכה במדליית הזהב במשחה ל-1500 מטר חופשי בתוצאה של 15:02.57 דקות. נוסף לכך, הוא סיים במקום חמישי במשחה ל-400 מטר חופשי בתוצאה של 3:51.42 דקות.